cyanic-selkie/wikianc huggingface dataset:
Eero Mantere
Turun kaupunginteatterin perustaminen
Joulupäivänä vuonna 1945 Turun kulttuurielämää kohtasi kova isku, kun Turun Työväenteatterin esityshuoneisto Ursininkadulla tuhoutui tulipalossa. Mantereella oli kokemusta teatterin saralta, sillä hän oli aiemmin toiminut Helsingin Kansanteatterin johtokunnan jäsenenä. Tulipalon seurauksena hän käynnisti Turun Työväen Teatterin ja Turun Teatterin yhdistämisneuvottelut. Teatterien yhdistämistä oli jo aiemmin yritetty neuvottelujen kautta, mutta yhdistäminen oli osoittautunut vaikeaksi teatterien erilaisten ideologisten taustojen vuoksi. Turun Teatteri toimi Alvar Aallon suunnittelemassa Maalaistentalossa Puutarhakadulla. Mantereella oli hyvät suhteet Turun ystävyyskaupunki Göteborgiin ja sieltä hän oli saanut idean kaupunginteatterin perustamisesta. Jo tammikuussa heti tulipalon jälkeen kaupunginvaltuuston esityslistalla oli uuden kunnallisen teatterin, Turun kaupunginteatterin, perustaminen. Uuden teatterin perustamista nopeutti tulipalon lisäksi molempien teatterien rahoituspohjan epävarmuus. Päätös oli Turun Teatterin johtokunnalle helpompi kuin Turun Työväen Teatterin johtokunnalle. Työväen Teatterin taustahenkilöt pelkäsivät, että Turun Teatterin Maalaistentalossa olevan teatterihuoneiston kynnys olisi työväestölle liian korkea.
Kaupunginteatterin perustamisen yhteydessä nimitettiin uutta teatteria johtamaan 11-jäseninen teatterilautakunta, jonka puheenjohtajaksi Eero Mantere valittiin. Näin Mantere otti henkilökohtaisesti vastuun synnyttämänsä Kaupunginteatterin toiminnan käynnistämisestä. Uuden teatterin ensimmäiseksi pääjohtajaksi kiinnitettiin Jorma Nortimo Suomen Kansallisteatterista ja hänen avukseen nimitettiin kaksi pitkän teatteriuran Turussa tehnyttä ohjaajaa, Hemmo Airamo ja Toivo Hämeranta. Kaupunginteatterin ensimmäinen ensi-ilta oli syyskuussa 1946 ja näytelmä oli Shakespearen Myrsky. Tilaisuudessa Turun kaupunginorkesteri esitti Finlandian ja kaupunginjohtaja Eero Mantere avasi uuden teatterin puheella.
Mantere toimi Turun teatterilautakunnan puheenjohtajana vielä kaupunginjohtaja-kautensa jälkeenkin aina vuoteen 1956 saakka. Näin ollen hän joutui kokemaan vielä toisenkin teatterin tulipalon, sillä Turun Kaupunginteatteri paloi vuonna 1954 ja muutti väistötiloihin Turun konserttitalolle.
Kaupungin jälleenrakennus
thumb|250px|Kaupunginjohtaja Eero Mantere jäähyväiskokouksessaan Turussa joulukuussa 1951. Sodan jälkeen Turussa alkoi koko Suomen tavoin vilkas jälleenrakentamisen aikakausi. Rakentamista kiihdyttivät maaltamuusto sekä siirtolaisten asuttaminen. Turku veti vilkkaana teollisuuskeskuksena väestöä läheiseltä maaseudulta ja myös luovutettujen alueiden siirtolaisia tuli Turkuun yli 7000 henkilöä, mikä yksistään merkitsi Turulle lähes 10% väestönkasvua. Mantere oli toiminut aiemmin Helsingissä kiinteistötoimialan apulaiskaupunginjohtajana ja hänellä oli näin ollen hyvät lähtökohdat johtaa kaupungin jälleenrakennusta. Mantere toimi myös Turun kaupungin kiinteistö- ja rakennuslautakunnan puheenjohtajana. Rakennustoimintaa vaikeuttivat pula rakennustarvikkeista sekä puutteelliset rahoitusmahdollisuudet. Kaupunki ja valtio lainoittivat sosiaalista asuntorakennustoimintaa ja uusia, yksityisiä rakennusliikkeitä syntyi Turun seudulle runsaasti.
Mantereen aiemmissa töissä syntyneiden verkostojen avulla Turun seudulle saatiin valtion lainoitusta sekä omakotitalorakentamiseen, että yhä laajenevaan vuokra-asuntotuotantoon. Mantereen pätevyys oli huomattu valtion hallinnossa ja hänet kutsuttiin vuonna 1949 perustamaan Aravaa, jonka tehtävänä oli järjestää koko Suomeen tasapuolisesti valtion rahoitusta uudisrakentamistoimintaan.
Muita luottamustoimia
Mantere oli Suomen kaupungin- ja kauppalansihteerien yhdistyksen puheenjohtaja vuosina 1938–1942, Helsingin Kansanteatterin johtokunnan jäsen 1939–1942, Kansallisen Edistyspuolueen puoluetoimikunnan varapuheenjohtaja 1941–1942, Suomen Kaupunkiliiton hallituksen jäsen 1943–1952, vakuutusyhtiö Sammon hallintoneuvoston puheenjohtaja vuodesta 1945 ja Turun yliopiston hallituksen jäsen vuodesta 1952.
Aravan pääjohtajaksi
Turun kaupunginvaltuusto myönsi vuonna 1949 Mantereelle virkavapauden kaupunginjohtajan tehtävistä ja Mantere siirtyi Aravan ensimmäiseksi pääjohtajaksi. Turun kaupunginjohtajan tehtäviin hän ei enää tämän jälkeen varsinaisesti palannut. Mantere kuitenkin valittiin vuonna 1952 vielä Turun Verkatehdas Oy:n varatoimitusjohtajaksi ja sen jälkeen Kansallis-Osake-Pankin Turun aluekonttorijohtajaksi. Hänellä oli poikkeuksellisen hyvät suhteet sekä julkiseen hallintoon että elinkeinoelämään ja sen johdosta Kansallispankkiin haluttiin Turun alueelle vaikutusvaltainen johtaja.
Viimeiset vuodet
Mantereen aikana Kansallis-Osake-Pankki kasvoi Turun seudulla voimakkaasti ja sillä oli Turussa Aurakadulla sijainneen aluekonttorin lisäksi Aninkaistenkadun, Humalistonkadun, Hämeenkadun ja Martinsillan konttorit. Mantere toimi KOP:ssa vuoteen 1955 saakka, jolloin hän sairastui ja muutti kotikaupunkiinsa Helsinkiin.
Jimmie Vaughan
thumb|Jimmie Vaughan (2014) Jimmie Lawrence Vaughan (s. 20. maaliskuuta 1951 Dallas, Texas) on yhdysvaltalainen blueskitaristi ja -laulaja. Hän on Stevie Ray Vaughanin vanhempi veli. Jimmie Vaughan perusti lokakuussa 1974 yhdessä Kim Wilsonin kanssa Fabulous Thunderbirdsin.
Jimmie Vaughan oli mukana muun muassa Carlos Santanan soololevyllä Havana Moon vuodelta 1983.
Lehmon koulu
Lehmon koulu on Kontiolahden kunnan Lehmon taajaman eteläosassa, Joensuun kaupunkialueen lähellä sijaitseva suomenkielinen yhtenäiskoulu (luokka-asteet 1–9).
Lehmon koulun piha-alueella on puukoulu, joka on yli 120 vuotta vanha. Se on suojeltu kohde, eikä sitä voi purkaa. Puukoulu siirretään uudelle hiekkakentälle, koska uusi yhtenäiskoulu rakennetaan vanhan paikalle. Puukoulu vie paljon tilaa nykyisellä paikalla.
Lehmon uuden yhtenäiskoulun hanke
Lehmoon on elokuusta 2021 lähtien rakennettu toista Kontiolahteen suunnitellusta kahdesta yhtenäiskoulusta. Lehmon koulusta tulisi osa tätä Lehmon yhtenäiskoulu valmistuu suunnitelmien mukaan vuonna 2023. Uusi koulu rakennetaan vanhan koulun viereen. Osa Lehmon koulusta on purettu tai puretaan lähikuukausina A osa eli kivikoulu on purettu sekä D osa (Liikuntasali) ollaan purkamassa 22.3.23 alkaen. E- ja C-siipi remontoidaan, koska C-siipeen tulee käsityöluokka, johon kuljetaan ulkokautta. Kun kaikki on purettu, keskelle pihaa rakennetaan uusi liikuntasali, joka yhdistyy E-siipen.. Kun uusi koulu on valmis, sinne tulee 3–6-luokkalaiset ja yläkertaan yläkoulu. Eskarit ja 1–2-luokkalaisten luokat tulevat E-siipeen 13.3.2023. Lehmon uuden yhtenäiskoulun alakerrassa on alkanut 3–6-luokkien opetus Tammikuussa 2023. Yläkoululaiset muuttavat sinne syksyllä 2023. Lehmon uuteen yhtenäiskouluun tulee noin 600-650 oppilasta.
Henkilökuntaa tulee yläkoulun myötä noin 80
Daniel Boulanger
Daniel Boulanger (24. tammikuuta 1922 Compiègne, Ranska – 2014 Senlis, Ranska ) oli ranskalainen kirjailija, joka käytti kirjailijanimeä Daniel Anger.
Hänen teostensa pinnanalaisina aiheina ovat hulluus, mielikuvitus, ahdistus, banaalit toiveet ja halut. Hän teki myös elokuvakäsikirjoituksia ja näytteli pienissä rooleissa. Boulanger sai Goncourt-palkinnon 1974 teoksesta Fouette cocher!
Garbagna
Garbagna kuuluu Italian kauneimpien kylien järjestöön I Borghi più belli d’Italia.
Kylän keskusaukio on renessanssiajalta peräisin oleva Piazza Doria, jonne on vuonna 1853 istutettu neljä hevoskastanjapuuta. Niiden keskellä on kaarirakennelma vanhan lähteen muistona. Aukion laidalla on Dorian palatsi ja San Roccon rukoushuone (n. 1580), jonka julkisivua koristaa Giovan Battista Carlonen (1603–1684) tekemä fresko.
Kunnan vanha keskusta on nimeltään Contrada. Siellä on kahdeksankulmainen Johannes Kastajalle omistettu kirkko San Giovanni Battista Decollato vuodelta 1714.
Kylän yläpuolisessa rinteessä on 800-luvulta peräisin oleva linna. pienoiskuva|left
Kylmäojan koulu
Kylmäojan koulu on Kontiolahden kunnan Lehmon taajamassa sijaitseva suomenkielinen alakoulu (luokka-asteet 1–6).
Fredrik Anders Jägerhorn
Fredrik Anders Jägerhorn af Spurila (11. heinäkuuta 1723 Kopilan kartano, Somerniemi – 25. marraskuuta 1801 Näsen kartano, Pernaja) oli suomalainen upseeri.
Kylmäojan koulu
Peruskoulua käy noin 260 oppilasta. Koulun naapurina toimii noin 80 lapsen päiväkoti, jonka esiopetusryhmän opetukseen koulu osallistuu.
Fredrik Anders Jägerhorn
Jägerhornin vanhemmat olivat kapteeni Johan Anders Jägerhorn (vanhempi) ja vapaaherratar Barbro Juliana von der Pahlen. Fredrik Anders oli Reinhold Johan Jägerhornin nuorempi veli.
Jägerhorn oli Uudenmaan ja Hämeen läänin rakuunarykmentin vapaaehtoinen 1741, korpraali samana vuonna, kersantti 1743, furiiri 1747. Turun läänin jalkaväenrykmentin vänrikki 1749, luutnantti 1750. Uudenmaan ja Hämeen läänin rakuunarykmentin luutnantti 1750, staabin kapteeni 1752, rykmentin neljännesmestari 1762, kapteeni 1762, majuri 1765, Karjalan rakuunarykmentin komentaja 1767–1771 (skvadroonan ensimmäinen majuri). Jägerhorn sai lopuksi everstiluutnantin arvon erotessaan palvelusta 1771.
Jägerhorn osallistui hattujen sotaan: Suomen taisteluihin 1741 ja Länsipohjan taisteluihin 1743.
Hän omisti Tuomarinkylän kartanon Helsingissä ja Näsen kartanon Pernajassa.
Jägerhorn meni naimisiin Näsen kartanossa 27. syyskuuta 1752 Ulrika Sofia Brunowin kanssa (Ruots. aatelissuku nro 56), joka oli kapteeni Adam Reinhold Brunowin ja Eva Sofia Glansenstiernan tytär. Fredrik Andersin ja Ulrika Sofian lapsia ovat Anjalan liittoon osallistunut Johan Anders Jägerhorn sekä Suomenlinnan varakomendantti Fredrik Adolf Jägerhorn.
Sight & Sound
Sight & Sound on vuonna 1932 perustettu ja British Film Instituten julkaisema brittiläinen elokuvalehti. Lehti ilmestyy kerran kuukaudessa.
Sight & Sound tunnetaan kenties parhaiten lehden säännöllisesti järjestämistä äänestyksistä, joissa elokuva-alan ammattilaiset valitsevat kaikkien aikojen parhaat elokuvat. Äänestyksiä on tehty 10 vuoden välein vuodesta 1952 lähtien. Vuodesta 1992 lähtien elokuvaohjaajia pyydettiin myös äänestämään.
Jääkiekon D-sarjan maailmanmestaruuskilpailut 1999
Jääkiekon D-sarjan maailmanmestaruuskilpailut 1999 pelattiin Krugersdorpissa, Etelä-Afrikassa 14.–20. huhtikuuta 1999. Turnauksen voittaja, Espanja, nousi C-sarjan maailmanmestaruuskisoihin vuodeksi 2000. Espanja pelasi Israelin kanssa tasan ja päätyi tämän kanssa samoihin loppupisteisiin yhtä hyvällä maalierolla, mutta voitti loppusarjan tehtyjen maalien perusteella.
Mycosphaerellales
Mycosphaerellales on Dothideomycetes-luokkaan kuuluva kotelosienien lahko. Siihen kuuluu yksi heimo.
Neaira (hetaira)
Neaira oli antiikin Kreikassa 300-luvulla eaa. elänyt hetaira eli kurtisaani tai prostituoitu. Neaira tunnetaan nykyaikaan säilyneestä oikeuspuheesta Pseudo-Demosthenes 59, joka käsitteli oikeudenkäyntiä liittyen Neairaan, tämän tyttäreen ja antiikin Ateenan kansalaisoikeuksiin.
Elämä
Neaira hylättiin pikkulapsena vuoden 390 eaa. paikkeilla Nikarete-nimisen naisen orjaksi ilotaloon Korintissa. Nikarete koulutti kasvateistaan hetairoita eli prostituoituija tehden voittoa myydessään heidät edelleen eteenpäin. Korintti tunnettiin tuolloin prostituution keskuksena. Neairan kanssa samassa ilotalossa kasvoi muita omana aikanaan tunnetuksi tulleita hetairoita, kuten Metaneira, Anteia, Stratola ja Aristokleia.
Nikareten talon asiakkaita olivat monet Korintin yläluokan jäsenet, sekä joskus kaupungin ulkopuolelta tulevat. Tunnettuja talossa käyneitä olivat esimerkiksi Ksenokleides ja Hipparkhos, sekä talon perheystävän aseman saavuttanut puhuja Lysias. Lysias kustansi Nikareten tytöt hedelmällisyyden jumalatar Demeterille omistettuihin Eleusiin mysteereihin lähellä Ateenaa vuonna 380 eaa. Nikaretelle juhlat olivat mahdollisuus myydä tyttöjään parempaan hintaan. Juhlista alkoi myös Neairan tapa vierailla usein Ateenassa. Kaksi vuotta myöhemmin hänen sanotaan saapuneen Panathenaia-kisoihin emäntänsä ja thessalialaisen Simoksen kanssa.
Jonkin aikaa myöhemmin Neaira myytiin kahdelle Nikareten talolla vieraileelle isännälle. Kaksi isäntää ei ollut tyypillistä, ja se herätti huomiota myös aikalaiskirjailijoissa. Joka tapauksessa Neaira rikastui siinä määrin, että hän pystyi myöhemmin ostamaan vapautensa. Sittemmin hän esiintyi Stefanos-nimisen ateenalaisen miehen vaimona. Neaira oli tässä vaiheessa saanut jo useita lapsia. Yksi heistä oli hänen tyttärensä Fano. Fano oli saanut äitinsä tapaan koulutuksen hetairana. Ateenassa Fano esiintyi kuitenkin vapaan Ateenan kansalaisen tapaan. Hän oli avioitunut ateenalaisen miehen kanssa.
Fanon avioliitto oli ateenalaisille ongelmallinen. Ateenassa kansalaisuus ja avio-oikeus olivat rajattu tarkasti vain syntyperäisille vapaille ateenalaisille. Vain kahden kansalaisen avioliitossa syntyneet lapset saattoivat saada kansalaisoikeudet. Fanon ja Neairan tausta alettiin tutkia tarkemmin, ja tästä seurasi noin vuonna 343–340 eaa. käyty oikeidenkäynti, jonka seurauksena molemmat tunnetaan edelleen. Neairasta tuli oman aikansa tunnetuimpia hetairoja häntä vastaan pidetyn oikeuspuheen takia. Puhe on säilynyt nimellä Pseudo-Demosthenes 59. Puheen pitäjä ei liene ollut oikeasti Demosthenes, vaan oletettavasti ateenalainen poliitikko ja lakimies Apollodoros. Oikeusjuttu paljasti Neairan ja Fanon taustan. Puheessa Neairaa kuvaillaan vaarallisena onnenonkijana ja yhteiskunnallisena kiipijänä.
Oikeusjutun lopputulosta ei tunneta ja Neairan tarina jää kesken. Neairan tarina oikeusjutun kautta tuo esiin oman aikansa prostituoituihin liitettyjä negatiivisia käsityksiä. Toisaalta se osoittaa myös kuinka orjienkin oli mahdollista osallistua tärkeisiin yhteisön uskonnollisiin juhliin ja julkisiin tilaisuuksiin. Ateenan tarkat kansalaisoikeuksien rajauksetkaan eivät voineet kokonaan estää nousua alimmista kerroksista yhteiskunnan huipulle.
Kuhmon Vieksin varhainen pulakapina
Koko Kainuussa oli varsin huonot satovuodet 1867 - 1868 ja väki oli nälänhädässä. Kajaanin kihlakunnassa kuoli kolmena vuonna yhteensä yli 4 900 henkeä, mikä on moninkertainen määrä tavanomaiseen verrattuna. Pieni osa maakunnan väestä ryhtyi jopa merirosvoukseen saadakseen hieman elantoa.
Kuhmon virkaa tekevä nimismies lähti suorittamaan verovelkojen vuoksi pakkohuutokauppaa muutamaan Vieksin taloon. Kylän epätoivoinen väki oli kokoontumut pirttiin, ja kun nimismies levitti asiakirjansa, heitti joku kyläläisistä sangon vettä papereille ja toinen kasvoille. Sen jälkeen kyläläiset yrittivät litistää herran pöydän ja seinän väliin, mutta tämä pääsi poliiseineen pakoon uhaten tuoda Oulusta sotaväen avukseen. Kyläläiset olivat sillä välin tervanneet karhuntaljan nimismiehen reessä.
Isäntää sakotettiin myöhemmin, mutta pakkohuutokauppa jäi suorittamatta.
Xosha Roquemore
Xosha Kai Roquemore (äännetään Zo-sha; s. 11. joulukuuta 1984 Los Angeles, Kalifornia) on yhdysvaltalainen näyttelijä.
Roquemore aloitti näyttelemisen osallistuessaan draamaohjelmaan yhdeksännellä luokalla. Lukion jälkeen hän muutti New Yorkiin ja valmistui draamaan ja ilmaisutaitoon erikoistuneelta linjalta New Yorkin yliopistosta. Roquemore on näytellyt elokuvissa kuten Precious (2009), G.B.F. (2013) ja The Butler (2013) sekä televisiosarjoissa kuten Nurse Jackie, Kova laki: Rikollinen mieli, Asema 62 ja Southland. Parhaiten hänet tunnettaneen kuitenkin komediasarjasta The Mindy Project, jossa hän näyttelee Tamraa.
Catherine Bellis
Catherine ”Cici” Bellis (s. 8. huhtikuuta 1999 San Francisco) on yhdysvaltalainen tennispelaaja. Hän on ollut parhaimmillaan WTA-listan sijalla 35 elokuussa 2017. Syyskuussa 2014 hän saavutti junioreiden maailmanlistan ykkössijan.
Bellis voitti Yhdysvaltain alle 18-vuotiaiden mestaruuden vuonna 2014 ja saavutti näin villin kortin Yhdysvaltain avoimiin 2014. Maailmanlistan sijalla 1208 ollut Bellis päihitti turnauksen avauskierroksella maailmanlistan sijalla 13 olleen Dominika Cibulkován kolmessa erässä. Samalla hänestä tuli nuorin Yhdysvaltain avoimissa ottelun voittanut pelaaja vuoden 1996 jälkeen. Hän pelasi kuitenkin vielä amatöörinä, eikä täten ottanut palkintorahoja vastaan. Vuoden 2016 Yhdysvaltain avoimissa Bellis pääsi karsintojen kautta mukaan pääsarjaan ja eteni kolmannelle kierrokselle, jossa hävisi maailmanlistan toisella sijalla olleelle Angelique Kerberille, joka voitti lopulta turnauksen. Syyskuussa 2016 Bellis ilmoitti siirtyvänsä ammattilaiseksi.
Goya
Goya voi tarkoittaa muun muassa seuraavia:
Sinilatvakasvit
Sinilatvakasvit (Polemoniaceae) on kasviheimo, jossa on vajaat 400 lajia. Sinilatvakasvien heimo kuuluu koppisiemenisten Ericales-lahkoon, jonka tunnetuin heimo on kanervakasvit (Ericaceae).
Tuntomerkit
Sinilatvakasveihin kuuluu ruohoja ja joitakin pensaita ja liaaneja. Niiden aineenvaihduntatuotteisiin kuuluvat kukurbitasiinit (C32H46O8), jotka ovat kitkeränmakuisia triterperpenoideja, ja kasvi on usein epämiellyttävän hajuinen. Lehtiasento vaihtelee vastakkaisesta kierteiseen (vuorottaiseen). Lehdet ovat ehytlaitaisia tai syväliuskaisia. Joskus kukat ovat vastakohtaisia. Verhiö on yhdislehtinen, ja verholehtien kärjet ovat pyöreitä tai piikkimäisiä; keskeltä verholehdet ovat vihreitä, muutoin vaaleita. Yhdislehtinen teriö muodostaa hyvin kehittyneen torven. Heteitä on yhtä monta kuin verholehtiäkin eli viisi, ja joitakin poikkeuksia lukuun ottamatta ne kiinnittyvät kehätorvessa eri korkeuksille tai palhot ovat erimittaisia. Kukassa on huomiota herättävä mesiäinen eli nektaario. Yhdislehtinen sikiäin sisältää turvonneita istukoista, joissa on yhdestä moneen siemenaihetta kutakin emilehteä kohden. Vartalo on haarova, tavallisesti kolmiliuskainen, ja luotit ovat niissä johteisina niiden koko pituudelta. Hedelmä on kota. Siemenet ovat usein limautuvia kostuessaan, ja niissä on vihreä tai valkea alkio.
Levinneisyys
Sinilatvakasveja tavataan pohjoisen pallonpuoliskon lauhkeassa vyöhykkeessä, Keski-Amerikassa ja Etelä-Amerikan länsiosassa Andeilla. Suomessa heimoa edustavat lehtosinilatva (Polemonium caeruleum), Lapissa kasvava kellosinilatva (P. acutiflorum) ja Pohjois-Amerikasta kotoisin oleva satunnainen kaitatahmikki eli tahmikki (Collomia linearis).
Luokittelu
Sinilatvakasvien heimossa on noin 18 sukua ja 385 lajia, jotka luokitellaan kolmeksi alaheimoksi.
1. Polemonioideae Arn.
pienoiskuva|vasen|[[Villaneulio (Navarretia intertexta)]] Alaheimo on sinilatvakasvien suurin ja käsittää 13–22 sukua, joissa on yhteensä 350 lajia. Ne ovat pääasiassa enemmän tai vähemmän autiomaiden ruohoja, harvoin pikku pensaita. Joillakin lajeilla esiintyy lyhytversoja, kasvussaan ehkäistyneitä haaroja. Lehdet ovat joko kerrannaisia tai yksinkertaisia. Joskus kukat ovat vastakohtaisia. Heteenpalhot ovat tavallisesti sulautuneet teriöön. Siemenet ovat siivettömiä tai kapeasiipisiä.
Alaheimoa tavataan jonkin verran kaikkialla pohjoisella lauhkealla vyöhykkeellä, mutta erityisesti Pohjois-Amerikan länsiosassa. Useissa suvuissa on pääasiassa pohjoisamerikkalaisia lajeja mutta myös muutamia Etelä-Amerikan eteläosissa kasvavia lajeja. Runsaslajisimmat suvut ovat leimut eli leimukukat (Phlox, 70 lajia), virvakukat (Linanthus, 35 lajia), neuliot (Navarretia, 30 lajia), sinilatvat (Polemonium, 27 lajia) ja kiurunkukat (Gilia, 25 lajia).
2. Cobaeoideae Arn.
pienoiskuva|vasen|[[Kelloköynnös (Cobaea scandens) habitaatissaan.]] Alaheimon tunnetuimmat edustajat ovat kelloköynnökset (Cobaea). Niiden lisäksi alaheimoon kuuluu kolme muuta sukua, ja lajeja alaheimossa on yhteensä 34. Ne kasvavat Kalifornian niemimaalla ja trooppisessa Amerikassa ja ovat enimmäkseen köynnöksiä tai pieniä puita, harvoin ruohoja. Joillakin lajeilla esiintyy lyhytversoja. Lehdet ovat tavallisesti pääteparisia, joskus sormilehdykkäisiä tai yksinkertaisia. Kukat ovat kookkaita, ja hetiö kiinnittyy tavallisesti kehätorven pintaan. Hedelmä on rakokota ja siemenet tavallisesti leveäsiipisiä.
3. Acanthogilioideae J. M. Porter & L. A. Johnson
Alaheimossa on vain Kalifornian niemimaalla kasvava laji Acanthogilia gloriosa. Se on pensasmainen ja sillä on lyhytversoja ja kahdenlaisia lehtiä: pitkäversoissa lehdet ovat muuntuneet haaraisiksi piikeiksi, lyhytversoissa on liuskoittumattomia ja karisevia lehtiä.
Käyttö
Värikkäiden kukkien vuoksi puutarhojen koristekasveina viljellään eräitä leimuja, sinilatvoja, kiurunkukkia ja kelloköynnöstä. Rohdoskasveina on käytetty joitakin sinilatvoja, kiurunkukkia ja lajia Loeselia mexicana.
Jack Lawrence
Jack Lawrence (7. huhtikuuta 1912 – 15. maaliskuuta 2009) oli yhdysvaltalainen lauluntekijä.
Lawrence syntyi New Yorkissa ortodoksijuutalaiseen perheeseen ja opiskeli podiatriaa. Hän valmistui tohtoriksi vuonna 1932, mutta sai ensimmäisen laulunsa julkaistuksi samana vuonna, ja päätti ryhtyä musiikkialalle.
Lawrence on tehnyt musiikkia useille esiintyjille kuten Dinah Shorelle, The Ink Spotsille, Don Cornellille ja Frank Sinatralle. Hänet valittiin Songwriters Hall of Fameen vuonna 1975.
Soini Nikkinen
Nikkinen teki Kuhmoisissa 24. kesäkuuta 1956 keihäänheiton maailmanennätyksen 83,56 m. Tulos kesti ennätyksenä vain kuusi päivää: 30. kesäkuuta puolalainen Janusz Sidło heitti Milanossa 83,66 m. Suomen ennätyksiä Nikkinen teki lisäksi kaksi: 79,60 m vuonna 1954 ja 79,64 m vuonna 1956.
Seuratasolla Nikkinen edusti uransa aikana Kiuruveden Terästä, Lahden Kalevaa, Lahden Sampoa ja Vuoksenniskan Vesaa.
Joe Manganiello
Ura
Joe Manganiello alkoi harrastaa näyttelemistä ja elokuvantekoa lukioaikoinaan. Hän opiskeli näyttelemistä Carnegie Mellon -yliopistossa Pittsburghissa. Opiskeluaikoinaan hän esiintyi useissa näytelmissä kuten Venetsian kauppias ja The Last Night of Ballyhoo.
Manganiello muutti valmistuttuaan Los Angelesiin ja hankki itselleen agentin. Kolme päivää myöhemmin hän koe-esiintyi Peter Parkerin rooliin elokuvaan Spider-Man – hämähäkkimies. Manganiello ei saanut roolia, mutta hänet pestattiin samaan elokuvaan esittämään Flash Thompsonia.
Tämän jälkeen Manganiello vieraili useissa televisiosarjoissa kuten Kodinpuolustaja, CSI ja Las Vegas. Hän esiintyi saippuasarjassa American Heiress vuonna 2007. Manganiello näytteli Owenia draamasarjassa Tunteet pelissä vuosina 2008–2010. Vuonna 2009 hänellä oli pääosa sotaelokuvassa Vihollisen keskellä: Kolumbia.
Manganiello esittää ihmissusi Alcidea HBO:n televisiosarjassa True Blood. Hän on voittanut roolistaan parhaan miessivuosan Saturn-palkinnon.
Yksityiselämä
Manganiello tapasi malli-juontaja Audra Marien vuonna 2009. Pari meni kihloihin syyskuussa 2010. Kihlaus purkautui vuonna 2011.Tämän jälkeen Manganiello äänestettiin Hollywoodin kuumimmaksi poikamieheksi. Nykyisin Joe Manganiello on naimisissa näyttelijä Sofía Vergaran kanssa. He tapasivat ensimmäisen kerran Valkoisessa talossa kirjeenvaihtajien illallisella. Pari avioitui marraskuussa 2015.
Manganiello pitää urheilusta. Hän on amerikkalaisen jalkapallojoukkueen Pittsburgh Steelersin fani, ja on tehnyt dokumentin DieHardz tapaamistaan muista seuran faneista. Manganiello on itse harrastanut nyrkkeilyä. Manganiello harrastaa myös hyväntekeväisyyttä ja tukee AIDS-säätiötä Until There's a Cure.
People-lehti valitsi Manganiellon seksikkäimpien miesten listalle vuonna 2010. Manganiello on 196 cm pitkä.
Manganiello harrastaa roolipelaamista ja on sisustanut kellarinsa pelkästään tälle harrastukselle.
Willie O’Ree
Willie Eldon O’Ree (s. 15. lokakuuta 1935 Fredericton, Kanada) on kanadalainen jääkiekkoilija, joka oli ensimmäinen tummaihoinen NHL-pelaaja. O’Ree pelasi pääosan urastaan alemmissa sarjoissa, muun muassa 13 kautta WHL-liigassa. NHL:ssä hänelle merkittiin yhteensä 45 ottelua Boston Bruinsissa.
Perhe
Willie O’Ree syntyi vuonna 1935 Kanadan Frederictonissa. Hänen isovanhempansa olivat muuttaneet Yhdysvalloista Kanadaan niin sanottua maanalaista rautatietä pitkin tuhansien muiden orjuutta paenneiden afroamerikkalaisten kanssa. Willie oli nuorin Rosebud ja Harry O’Reen 13:sta lapsesta.
Junioreissa ja ensimmäiset kaudet aikuisissa
O’Ree alkoi pelata jääkiekkoa kolmevuotiaana, ja seuratoimintaan hän liittyi viisivuotiaana. Hän innostui lajista ja pelasi säännöllisesti takapihansa kaukalossa. O’Ree oli 14-vuotias, kun hän seurasi parikymppistä isoveljeänsä ensimmäiseen joukkueeseensa. O’Ree pelasi 15-vuotiaana Fredericton Falconsissa New Brunswickin amatööriliiton pudotuspeleissä.
O’Ree pelasi 1951–1952 Fredericton Merchantsissa Yorkin piirikunnan liigassa ja Fredericton Capitalsin juniorijoukkueessa. Capitalsin miesten kokoonpanoon hän nousi kaudeksi 1953–1954. Kanadan amatööriliigojen mestaruusturnauksessa Allan Cupissa O’Ree teki Capitalsissa seitsemän maalia seitsemässä pelissä. O’Ree muutti 19-vuotiaana Quebeciin, missä hän pelasi kauden 1954–1955 Quebec Frontenacsissa Quebecin juniorisarjassa.
Kitchener Canucksissa kaudella 1955–1956 O’Ree loukkaantui pahoin, kun hän sai kiekosta suoraan oikeaan silmäänsä. Osuma mursi O’Ree nenän ja poskiluun sekä aiheutti 95-prosenttisen oikean silmän sokeutumisen. Lääkäri neuvoi O’Reetä lopettamaan uransa. O’Ree ei kuitenkaan lopettanut, vaan salasi asian kaikilta siskoaan lukuun ottamatta. Hän haaveili NHL-urasta, eikä sokea pelaaja voinut pelata NHL:ssä sen sääntöjen mukaan.
Quebecista NHL:ään
O’Ree palasi kaudeksi 1956–1957 Ontariosta Quebeciin. Hän pelasi yhteensä kolme kautta Quebec Hockey Leaguen Quebec Acesissa. Aces teki kaudeksi 1957–1958 yhteistyösopimuksen NHL-joukkue Boston Bruinsin kanssa. Sen ansiosta O’Ree pääsi tekemään tammikuussa 1958 NHL-debyyttinsä, jolloin hänestä tuli NHL:n ensimmäinen tummaihoinen pelaaja.
Kauden 1959–1960 O’Ree edusti EPHL-liigan Kingston Frontenacsia. Sieltä hän siirtyi seuraavaksi kaudeksi takaisin Bruinsiin, missä hän pelasi 43 runkosarjaottelua. O’Ree teki toistamiseen historiaa, kun tammikuussa 1961 hän teki ensimmäisenä tummaihoisena pelaajana maalin NHL:ssä. Koko kauden aikana hän teki lopulta 4 maalia 43 runkosarjaottelussa.
13 kautta WHL:ssä ja uran loppu
Bruins kauppasi O’Reen kesällä 1961 Montreal Canadiensiin. Hän pelasi vain EPHL-liigan Hull-Ottawa Canadiensissa, ja Montreal myi hänet marraskuussa 1961 WHL-liigassa pelanneeseen Los Angeles Bladesiin. Bladesia O’Ree edusti kuuden kauden ajan. Hän oli pelannut uransa alun vasempana laitahyökkääjänä, mutta Bladesin valmentaja Alf Pike siirsi hänet kaudella 1964–1965 oikeaan laitaan. Hän teki tuolla kaudella henkilökohtaisen maaliennätyksensä, 38 maalia.
O’Ree kaupattiin kesällä 1967 Bladesista San Diego Gullsiin, jota hän edusti seitsemällä kaudella. Kaudella 1968–1969 hän teki piste-ennätyksensä 79 pistettä ja hänet valittiin WHL:n kakkostähdistökentälliseen. O’Ree pelasi ison osan kaudesta 1972–1973 AHL-joukkue New Haven Nighthawksissa.
Peliuran jälkeen
Jääkiekkouransa jälkeen O’Ree työskenteli turvallisuusyrityksen työnjohtajana. Vuonna 1990 hän aloitti IHL-joukkue San Diego Gulls pr-henkilönä. NHL pyysi hänet vuonna 1996 mukaan erääseen kaupunkikiekkoilun ohjelmaan. Kaksi vuotta myöhemmin O’Ree aloitti NHL:n nuorisokehityksen johtajana ja NHL:n lähettiläänä. Hän on tämän jälkeen kiertänyt Hockey Is For Everyone -ohjelmassa kouluissa, NMKY:issä, poikien ja tyttöjen kerhoissa sekä nuorisovankiloissa.
Tunnustukset ja merkitys
O’Reeta on kutsuttu välillä ”jääkiekon Jackie Robinsoniksi”. Robinson oli ollut afroamerikkalaisten uranuurtaja baseballin MLB-sarjassa.
O’Ree sai vuonna 2003 Lester Patrick Trophy työstään Yhdysvaltain jääkiekon hyväksi. Vuonna 2005 hänelle myönnettiin Order of New Brunswick- ja vuonna 2010 Order of Canada -kunniamerkki. Order of Canadan hän sai työstään nuorten ja jääkiekon parissa.
NHL perusti vuonna 2018 Willie O’Ree Community Hero Awardin, joka jaetaan jääkiekon parissa vaikuttavalle henkilölle, joka on O’Reen tavoin ollut jääkiekon kautta kehittämässä luonnetta, opettamassa elämäntaitoja ja pitämässä esillä myönteisiä arvoja. Hockey Hall of Fame aateloi O’Reen myöhemmin samana vuonna jääkiekon kehittäjien kategoriassa. Hän oli Grant Fuhrin ja Angela Jamesin jälkeen kolmas tummaihoinen Hockey Hall of Famessa.
Novara-luokka
Novara-luokka oli Itävalta-Unkarin laivaston kolmen vuonna 1914 valmistuneen tirdusteluristeilijän muodostama alusluokka. Ensimmäisen maailmansodan päätyttyä alukset luovutettiin ympärysvalloille sotakorvauksena.
Suunnittelu
Alusten suunnittelu pohjautui edeltäneeseen SMS Admiral Spauniin ja siitä saatuihin kokemuksiin. Luokan alusten aseistuksena oli yhdeksän kymmenen senttimetrin tykkiä ja kuusi torpedoputkea. Alusten suojana oli 60 millimetrin panssarivyö ja kansi oli 20 millimetriä paksu. Tykkien kilvet olivat etuosastaan 40 millimetriä ja takaa vain kahdeksan millimetriä. Tulenjohtotornin panssarointi oli 50 millimetriä. Propulsion muodosti kuusi Parsonsin höyryturbiinia ja kuusitoista Yarrow'n höyrykattilaa, jotka pyörittivät kahta akselia. Kevyesti panssaroitujen alusten huippunopeus oli 27 solmua.
Bulgarian ralli 2010
thumb|Kimi Räikkönen sijoittui sijalle 11. Bulgarian ralli 2010 (virallisesti 41. Rally Bulgaria) oli Rallin MM-sarjan kauden 2010 seitsemäs osakilpailu, joka ajettiin 9.−11. heinäkuuta. Kilpailussa oli 14 erikoiskoetta.
Erikoiskokeet
Kilpailussa oli 14 erikoiskoetta, joiden yhteispituus oli 354,10 kilometriä. Siirtymiä oli 715,46 kilometriä ja kokonaispituus oli 1069,56 kilometriä.
Suvi-Maaria Virta
Suvi-Maaria Virta (s. 1976 Porissa) on suomalainen näyttelijä. Hän on työskennellyt Joensuun kaupunginteatterissa vuodesta 2003.
Virta on näytellyt myös Rauman teatterissa, Teatteri Imatrassa, Porin teatterissa ja Rakastajat-teatterissa sekä elokuvissa ja tv-sarjoissa.
Virta on taitava laulaja ja laulanut monissa rooleissaan sekä eri yhtyeissä.
Teatterirooleja
== Elokuva- ja tv-rooleja ==
Unto Wiitala -palkinto
Unto Wiitala -palkinto on palkinto jääkiekon SM-liigan kauden parhaalle erotuomarille. Palkinnon saajan valitsee Liigan erotuomarikoulutusryhmä. Palkinnon nimi on kunnianosoitus jääkiekkomaalivahti ja erotuomari Unto Wiitalalle.
Roumagne
Kunnan nähtävyyksiä on 1100-luvulta peräisin oleva linna Château de Frémauret.
Joensuun kirjallisuustapahtuma
Joensuun kirjallisuustapahtuma on vuodesta 2000 alkaen syys-lokakuussa järjestetty valtakunnallinen tapahtuma, jonka teema vaihtuu vuosittain. Viikonlopun mittaisen tapahtuman tilaisuudet ovat avoimia kaikille.
Tapahtuman järjestäjinä on joensuulaisia kulttuurihenkilöitä, joista ydinjoukon muodostavat professorit Seppo Knuuttila ja Yrjö Sepänmaa, kirjailija Tuula-Liina Varis ja koulutussihteeri Lisbe Svahn. Suunnitteluun osallistuvat Itä-Suomen yliopiston kulttuuritieteet ja Pohjois-Karjalan taidetoimikunta. Järjestelyt hoitaa Pohjois-Karjalan Kesäyliopisto. Tapahtumapaikkoina ovat olleet yliopisto, Joensuun Tiedepuisto, konservatorio, Pakkahuone, ravintola Sointula, Teatteriravintola ja Joensuun kaupunginteatteri.
Tapahtumat
Vuonna 2007 teemana oli Työ. Teemaa käsiteltiin edellisvuosien kaavan mukaan: tiedeosuudessa puhuttiin teemasta esimerkiksi tieteen näkökulmasta, kirjallisuusosuudessa äänessä olivat kirjailijat ja taideosuudessa oli musiikkia, teatteria tai tanssia. Puhujina olivat muiden muassa työministeri Tarja Cronberg (vihr.), professori Kari Uusikylä, kirjailija Hannu Raittila, kriitikko Kaisa Neimala, kirjailija Kari Levola, suomentaja ja filosofi Tuomas Nevanlinna, kirjailija Arja Tiainen, kirjailija Marja-Leena Tiainen ja professori Kaija Heikkinen.
Vuonna 2008 tapahtuman teemana oli Jos kirjallisuudessa. Päivillä puhuttiin muun muassa vaihtoehtoisista historiantulkinnoista, tulevaisuusskenaarioista, utopioista, dystopioista ja fantasiakirjallisuudesta. Puhujina olivat muun muassa Johanna Sinisalo, Kersti Juva, Risto Isomäki, Sirpa Kähkönen, Markku Into, Tero Niemi, Mari Mörö, Teuvo Peltoniemi ja Ilkka Pyysiäinen.
Vuoden 2010 tapahtuman aiheena oli Minä kirjallisuudessa ja toisissa taiteissa. Puhujina olivat muun muassa Leena Lander, Kari Hotakainen, Anja Erämaja, Markku Ojanen ja Katarina Eskola.
Teemat
Lähde
Projektio
Projektio tarkoittaa seuraavia asioita:
Tehostelanka
Tehostelanka eli koristelanka eli efektilanka on yleisnimitys sellaisille kerratuille erikoislangoille, joissa on paksunnoksia, nyppyjä, silmukoita, sykkyröitä, kuitutupsuja, metallisäikeitä, värilaikkuja tai vastaavia poikkeavuuksia. Kerratussa langassa on kaksi tai useampia kuitusäikeitä kierretty yhteen, jolloin langan kuidut pysyvät paremmin yhdessä ja lisätään langan lujuutta ja joustavuutta.
Tehostelangat koostuvat usein erivärisistä rakenneosista, joilla valmiiseen kankaaseen tai neulokseen saadaan luotua värivaihtelua. Tehostelangoille ominaiset piirteet syntyvät erilaisia kehruu-, kertaamis- ja värjäysmenetelmiä käyttämällä. Valmistukseen käytetyissä erikoiskertauskoneissa voidaan säätää perusmateriaalina käytettävään pohjasäikeeseen liitettävien tehosteosien syöttöä ja nopeutta.
Kirkkosaari (Ii)
Kirkkosaari on pinta-alaltaan noin kahdeksan hehtaarin kokoinen saari Iijoessa Iin Haminan edustalla. Saari on maankohoamisen ja Iijoen virtausten vuoksi kasvanut yhteen läheisen Leppisaaren kanssa. Kirkkosaaressa on muutamia asuntoja.
Kirkot saaressa
Saari on saanut nimensä paikalla sijainneesta kahdesta Iin seurakunnan kirkosta. Ensimmäinen niistä valmistui 1588, mutta venäläiset polttivat sen jo vuotta myöhemmin. Seurakunnan seuraava kirkko valmistui samalle paikalle vasta vuonna 1621. Kyseinen kirkko paloi salamaniskusta vuonna 1693. Tämän jälkeen kirkon paikka siirrettiin nykyisen kirkon paikalle Iin haminaan.
Apollónioi
Apollónioi (myös Apollónii; virallisesti Δημοτική Ενότητα Απολλωνίων, Dimotikí Enótita Apolloníon) on yksi Lefkaksen kunnan kunnallisyksiköistä ja entinen itsenäinen Kreikan kunta. Se sijaitsee Lefkaksen alueyksikössä Jooniansaarten alueella. Kunnallisyksikön väkiluku on 2 768 (vuonna 2011).
Apollónioin kunnallisyksikkö käsittää Lefkaksen saaren eteläosan. Sen suurin asutus on saaren etelärannikolla sijaitseva Vasilikín kylä, joka on saaren pääsatamia. Se oli myös lakkautetun kunnan kuntakeskus. Kunnallisyksikön alueeseen kuuluu myös muun muassa Lefkátaksen (myös Doukáto, Nirá) niemi, jossa sijaitsevat suositut Pórto Katsíkin ja Egkremnoín rannat. Niemessä sijaitsi antiikin aikana Apollonin temppeli, mistä kunnallisyksikkö on saanut nimensä.
Apollónioi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lefkaksen kuntaan yhdessä Elloménoksen, Karyán, Kálamoksen, Kastóksen ja Sfakióteen kanssa, jolloin se muuttui uuden kunnan kunnallisyksiköksi.
thumb|none|240px|[[Vasilikí (Lefkas)|Vasilikín kylä.]]
Kunnallisyksikön osat
Apollónioin kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Johanna Karjanlahti
Johanna Karjanlahti (s. 1. syyskuuta 2001) on suomalainen pesäpalloilija. Karjanlahti edustaa Superpesiksessä pelaavia Seinäjoen Maila-Jusseja. Karjanlahden kasvattajaseura on Siilinjärven Pesis. Hän pelaa ulkokentällä lukkarina. Karjanlahti on pelannut urallaan ennen kauden 2021 alkua 40 Superpesiksen runkosarjaottelua. Näissä hän on lyönyt seitsemän tavallista juoksua, tuonut seitsemän juoksua ja kerännyt 84 kärkilyöntiä. Karjanlahti on pelannut urallaan seitsemän Superpesiksen ylempää pudotuspeliottelua. Näissä hän on lyönyt yhden tavallisen juoksun, tuonut kaksi juoksua ja kerännyt 13 kärkilyöntiä.
Hänen isänsä Jari Karjanlahti edusti Seinäjoen Maila-Jusseja Pesäpallon SM-sarjassa 1980-luvulla.
Dothideomycetes
Dothideomycetes on kotelosienien kaareen (Ascomycota) kuuluva sienten luokka. Siihen kuuluu 32 lahkoa.
Whisky priest
Whisky priest on jumalanpalvelusten ja muiden uskonnollisten toimitusten tekijä, joka osoittaa selviä merkkejä moraalisesta heikkoudesta, vaikka samaan aikaan opettaa korkeaa moraalia. Viskipapin vajavaisuudet voivat sisältää monia paheita, mutta yleensä niihin sisältyy alkoholismi. Graham Greene mainitsee toisen henkilön käyttäneen termiä hänen matkailukirjassaan Lawless Road, joka julkaistiin vuonna 1939. Greene myös käytti "viskipappia" viitatessaan nimeämättömään päähenkilöön romaanissaan The Power and the Glory vuodelta 1940.
Esimerkkejä fiktiosta
Satiirisen tilannekomedian Kyllä, herra ministeri kolmannen tuotantokauden jakson numero kolme nimi on "The Whisky Priest". Sarjan yhden päähenkilön Jim Hackerin vaimo kertoo hänelle, että toisin kuin sarjan toinen henkilö Sir Humphrey Appleby, hänellä on ainakin tarpeeksi moraalista järkeä tietää, milloin hän on tehnyt väärin.
Välimiesoikeus
Välimiesoikeus on yksityinen tapa ratkaista riita käyttämättä julkisia tuomioistuimia. Välimiesmenettely on riidanratkaisukeino, jossa olemassa olevan tai tulevan siviiliriidan osapuolet päättävät antaa asian välimiesten ratkaistavaksi.
Välimiesoikeuden toiminta on salaista eikä päätöksestä voi valittaa. Välimiehet saavat itse määritellä palkkionsa suuruuden.
Suomen lain mukaan yksityisoikeudellinen riitakysymys, josta voidaan tehdä sovinto, saadaan määrätä asianosaisten välisin sopimuksin välimiesten lopullisesti ratkaistavaksi. Samalla tavoin ratkaistavaksi voidaan määrätä myös vastaisuudessa tietystä sopimussuhteesta aiheutuvat riitakysymykset, jollei laissa ole toisin säädetty. Esimerkiksi kuluttajansuojalaissa on kuluttajalle taattu aina oikeus saattaa kuluttajariita tavalliseen tapaan oikeuden ratkaistavaksi.
Välimiesmenettely on nopeutensa vuoksi yleisesti käytetty liike-elämässä ja varsinkin kansainväliset sopimusriidat ratkaistaan yleisesti välimiesmenettelyssä. Myös urheilun alalla toimii pysyvä välimiesoikeus CAS, joka ratkaisee kansainvälisiä urheiluun liittyviä riitoja mm. kilpailukieltoihin ja dopingiin liittyen.
Välimiesoikeuden tuomio voidaan Suomessa panna täytäntöön hakemalla käräjäoikeudelta täytäntöönpanomääräys. Tuomioistuin voi evätä hakemuksen vain, jos se havaitsee, että välitystuomio on laissa mainitun seikan johdosta mitätön tai se on tuomioistuimen päätöksellä kumottu. Kumoaminen on mahdollista vain prosessuaalisen virheen perusteella.
Suomen lain mukaan välimiehiä tulee olla kolme, jolleivät asianosaiset ole muuta sopineet. Jos asianosaiset eivät ole määränneet toisin, välimiehenä saa olla jokainen täysi-ikäinen henkilö, joka ei ole konkurssissa ja jonka toimintakelpoisuutta ei ole rajoitettu. Jos välimiehiä tulee olla useampia kuin yksi, mutta asianosaiset eivät ole sopineet välimiehistä eikä siitä, miten välimiehet on nimettävä, kumpikin asianosainen nimeää yhtä monta välimiestä. Näin nimettyjen välimiesten on valittava lisäksi yksi välimies toimimaan puheenjohtajana, jolleivät asianosaiset ole määränneet, että riita on heidän nimeämiensä välimiesten ratkaistava.
Etna-luokka
Etna-luokka voi tarkoittaa seuraavia alusluokkia:
Kalervo Seppola
Pekka Kaarle Kalervo Seppola (29. kesäkuuta 1913 Kangasniemi – 2. tammikuuta 1971 Helsinki) oli suomalainen pääsarjatason jää- ja jalkapalloilija 1930-luvulla. Ammatiltaan hän oli myyntiedustaja.
Kalervo Seppola oli ammatiltaan tehtaanedustaja. Hän suoritti merkonomitutkinnon Helsingin Liikemiesten Kauppaopistossa. Vuodesta 1939 hän työskenteli Suomen Kumitehtaan palveluksessa Seppola osallistui niin talvi- kuin jatkosotaan sotilasarvona yliluutnantti. Sodan ajan ansioista hänelle myönnettiin Vapaudenristin ritarikunnan 4. luokka.
Seppola harrasti nuoruudessaan 1920-luvulta lähtien jää- ja jalkapalloa seuranaan HJK. Hän nousi HJK:n jääpallon mestaruussarjamiehistöön hyökkääjäksi vuonna 1932. Hän pelasi kaikkiaan 50 pääsarjaottelua vuosina 1932–1948. Maajoukkueessa Seppola pelasi ensimmäisen kerran vuonna 1934 Viroa vastaan. Kaikkiaan maaotteluita kertyi 5 A- ja 2 B-maaottelua. Jalkapallossa Seppola pelasi HJK:n pääsarjajoukkueessa kaikkiaan 12 ottelua kausilla 1936–1941 tehden niissä kolme maalia. Näinä vuosina HJK voitti kaksi Suomen mestaruutta, mutta Seppolan rooli oli enemmän vaihtomiehenä.
Saavutukset urheilijana
Jääpallo:
Jalkapallo:
IRIS (raketti)
IRIS on Iranin kehittämä kantoraketti, joka pohjautuu kiinteää ajoainetta polttavaan Ghadr-110-nimiseen keskimatkan ballistiseen ohjukseen. Se puolestaan perustuu Kiinan ja alun perin Neuvostoliiton ohjusteknologiaan.
Love Fieldin lentoasema
Love Field on Dallasin keskustasta 10 kilometrin päässä sijaitseva lentoasema. Lentoasemaan kuuluu kaksi kiitotietä, 2 363 metriä pitkä 13L/31R ja 2 682 metriä pitkä 13R/31L. Kenttää käyttävät muun muassa Southwest Airlines ja Virgin America. Vuonna 2016 kentän läpi kulki yhteensä yli 15 miljoonaa matkustajaa.
Love Fieldin lentoasema on nimetty yhdysvaltalaisen upseerin Moss Lee Loven mukaan, joka kuoli harjoituslennolla syyskuussa 1913.
Senusret I
pienoiskuva|pysty|Kuva Senusret I:n veistoksen osasta [[Altes Museumissa Berliinissä.]] Senusret I oli muinaista Egyptiä 12. dynastian aikaan vuosina 1955–1920 eaa. hallinnut faarao.
Elämäkerta
Vaikka Amenemhet I on varsinainen 12. dynastian perustaja, pidetään Senusretiä usein sen ensimmäisenä vahvana faaraona. Manetho onkin (virheellisesti) sijoittanut Amenemhetin 11. dynastiaan ja Senusretin 12. dynastian ensimmäiseksi faaraoksi. Senusretin hallituskausi oli varsin pitkä, Manethon mukaan 46 vuotta, jonka Torinon papyrus vahvistaa 45 vuodella ja tuntemattomalla määrällä kuukausia (papyrus on vahingoittunut tältä kohtaa). Viimeiset merkinnät Senusretin hallituskaudelta ovat hänen 44. hallitusvuodeltaan peräisin olevassa steelassa, joka on nykyisin Leydenin museossa.
Senusretin katsotaan olleen edeltäjänsä kanssahallitsijana noin 10 vuoden ajan, vaikka tämä näkemys on saanut kritiikkiä viime vuosina. Seuraajansa Amenemhet II:n kanssa hän oli todennäköisesti kanssahallitsijana kolme tai neljä vuotta.
Senusretin isä oli hänen edeltäjänsä Amenemhet I ja Neferutotenan oli hänen äitinsä. Yhdessä kuningatar Nefrun kanssa Senusret sai ainakin yhden pojan, Amenyn, josta tuli myöhemmin hänen seuraajansa Amenemhet II. Hänellä oli myös neljä tytärtä, Itakiaiet Neferusobek, Neferuptah ja Nenseddjedet.
Senusret aloitti hallituskautensa vaikeissa olosuhteissa, sillä useissa kirjallisissa lähteissä kerrotaan Amenemhet I:n murhatun Senusretin ollessa johtamassa sotaretkeä Libyaan. Murhan takana olivat ilmeisesti Amenemhetin palatsin vartijat, jotka todennäköisesti yrittivät anastaa valtaa itselleen, tai jollekulle muulle, sijaishallitsijan ollessa poissa maasta. Senusret kuuli kuitenkin tästä nopeasti ja palasi Egyptiin. Hän teloitutti Amenemhetin murhasta vastuussa olevat henkilöt ja julkaisi tämän laatiman kirjeen, "Amenemhetin ohjeet", jossa kerrotaan kuinka hyvä hallitsija hallitsee. Tämän kirjeen turvin hän sai papiston ja aateliston vakuutettua oikeudestaan valtaistuimeen.
Senusretin hallituskaudella Egyptin ulkopolitiikka kohdistui pääasiassa Nubiaan, jonne hän lähti ensimmäiselle sotaretkelleen kymmenentenä hallitusvuonnaan. Toisen suuren sotilasoperaation hän järjesti kahdeksantenatoista hallitusvuonnaan, jolloin hän laajensi Egyptin rajoja etelään aina Buheniin, toiselle kataraktille. Tänne hän perusti linnakkeen, jonka pääasiallinen tarkoitus oli estää Egyptin vihollisia tunkeutumasta valloitetulle alueella ja myös toimia pienempien sotilasoperaatioiden tukikohtana.
Aasian (nyk. Lähi-itä) kanssa suhteet tuntuivat olevan huomattavasti rauhallisemmat Amenemhet I:n rakentamien "hallitsijan muurien" takia. Muurit toimivat pelotteena hyökkääville joukoille, joten karavaanit saivat kulkea rauhassa beduiineilta kauppamatkoillaan.
Egyptissä Senusret rakennutti useita monumentteja valloittamaansa Etelä-Nubiaan sekä Ala-Egyptin Heliopoliihin ja Tanikseen. Häntä pidetään yleisesti Amonin Karnakin temppelin perustajana. Amonin temppelistä tuli erityisen merkittävä ja sitä laajennettiin satoja vuosia. Lähes kaikki Uuden valtakunnan faaraot laajensivat sitä hallituskausinaan, Akhenaten pois lukien. Senusretin rakennuttama valkoinen temppeli, joka on kunnostettu viime vuosina, on yksi aikansa taidokkaimmin rakennetuista temppeleistä. Se on valmistettu valkoisesta kalkkikivestä, todennäköisesti Senusretin Heb-sed -juhlaa varten.
Abydoksessa Senusret rakennutti uudestaan Khent-amentiu-Osiris -temppelin. Temppeliin kuului kaksi valtavaa, 20 metriä korkeaa ja 121 tonnia painavaa, punagraniitista valmistettua obeliskia. Toinen näistä on yhä edelleen liikenneympyrän keskellä Faijumissa ja se on vanhin yhä Egyptissä olevista obeliskeista.
Temppelin valmistuttua nousi Osiriksen kultti hyvin suureen suosioon varsinkin aateliston, mutta myös koko kansan keskuudessa. Tämän myötä Osiriksesta tuli merkittävin hautauksen ja kuoleman jumala ja häntä palvottiin vielä kreikkalais-roomalaisella kaudellakin. Monet aateliset alkoivat myös hankkimaan steeloja ja patsaita, joita he lähettivät Osiriksen temppeliin, ollakseen näin yhteydessä jumalaan kuolemansa jälkeenkin.
Senusretin hallituskaudelle ajoitetuissa kirjeissä kerrotaan kuinka Egyptiä kohtasi laaja nälänhätä Niilin huonon tulvan vuoksi.
Senusretin pyramidi
Senusret rakennutti pyramidin nimeltä "Senusret katselee kahta maata" el-Lishtiin hänen isänsä Amenemhet I:n pyramidin, joka on hieman tätä pienempi, viereen. Senusretin pyramidi on rakenteeltaan melko omituinen, sillä se muodostuu pienehköistä huoneista, jotka täytettiin hiekalla ja sitten peitettiin kahdella kerroksella kalkkikiveä. Tämä rakenne ei kuitenkaan osoittautunut kovin kestävästi ja pyramidista onkin enää jäljellä pelkät rauniot, jotka sijaitsevat Kairoon johtavan tien läheisyydessä.
Senusretin pyramidin lähellä on kymmenen pienempää pyramidia, joista yhdeksän on hänen vaimoilleen ja yksi kuningatar Nefrulle. Nefrun pyramidissa on hänen nimensä kirjoitettu kartussin sisään. Tämä on vanhin löytö jossa muun kuin faaraon nimelle näin on tehty. Nefrun pyramidi on nykyisin suurimmaksi osaksi veden alla eikä yksikään nykyajan arkeologi ole sitä tutkinut.
Senusretin hautatemppeliin tehtiin kaivauksia vuonna 1894, joiden yhteydessä se tuhottiin lähes täysin, mikä oli hyvin tyypillistä tuon ajan alkukantaisille kaivausmenetelmille. Tuona aikana ei rakennusta osattu vielä kartoittaa, joten sen tarkka rakenne on tuntematon. Sisältä löytyi kuitenkin kahdeksan suurta seisovaa ja kymmenen istuvaa patsasta.
Saint Helena
Hollantilaiset löysivät asumattoman Saint Helenan 1502, ja vuonna 1659 Englannin Itä-Intian kauppakomppania perusti sinne siirtokunnan. Saari oli pitkään merkittävä merenkulun välisatama, ja sitä käytettiin myös vankisiirtolana. Napoleon eli siellä viimeiset vuotensa maanpaossa. Suezin kanavan avaamisen 1869 jälkeen Saint Helenan merkitys pieneni. Siellä kehitettiin sen jälkeen pellavateollisuutta, mutta sen kaaduttua 1966 saari on ollut Britannian tuen varassa. Saint Helenasta tuli 2010-luvulla hieman aiempaa helpommin saavutettava, kun sinne avattiin lentoasema.
Maantiede
thumb|vasen|Näkymä mereltä Saint Helenan pääkaupunkiin [[Jamestown (Saint Helena)|Jamestowniin.]]
Sijainti ja pinnanmuodot
Saint Helena sijaitsee eteläisellä Atlantilla noin 1 950 kilometriä Afrikan lounaisrannikosta. Saaren pinta-ala on 122 neliökilometriä. Ascension sijaitsee siitä noin 1 100 kilometriä luoteeseen ja Tristan da Cunha 2 100 kilometriä etelään.